May 02,2017
కీలక రంగాల్లో 5శాతం వృద్ధి
న్యూఢిల్లీ: కీలక రంగాలు స్తబ్దత వీడి పరుగులు పెడుతున్నట్టుగా సర్కారు తాజాగా వెల్లడించిన గణాంకాలు చెబుతున్నాయి. సోమవారం వెల్లడించిన తాజా గణాంకాల ప్రకారం మార్చిలో కీలక రంగాల ఉత్పత్తిలో 5% వృద్ధి నమోదైంది. గత మూడు నెలలతో పోలిస్తే ఇదే వేగవంతమైనది. కీలక రంగాల వృద్ధికి బోగ్గు, స్టీల్‌ రంగాలు దన్నుగా నిలిచాయి. ఇంతక్రితం ఫిబ్రవరిలో కీలక రంగాల ఉత్పత్తిలో వృద్ధి ఒక శాతంగా ఉంది. 2016 మార్చిలో ఇవి ఏకంగా 9.3 శాతం వృద్ధిని కనబర్చాయి. ఎనిమిది కీలక రంగాలైన బోగ్గు, ముడిచమురు, సహజవాయువు, రిఫైనరీ ఉత్పత్తులు, ఎరువులు, స్టీల్‌, సిమెంట్‌, విద్యుత్‌ రంగాలు 2016-17 ఏప్రిల్‌ నుంచి మార్చి కాలానికి 4.5 శాతం పెరుగుదల నమోదు చేసుకున్నాయని సోమవారం కేంద్ర గణంకాల శాఖ వెల్లడించింది. 2015-16లో ఈ రంగాలు 4 శాతం వృద్ధిని నమోదు చేసుకున్నాయి. మొత్తం పారిశ్రామికోత్పత్తిలో కీలక రంగాల వాటా 38 శాతంగా ఉంది.గత మార్చిలో బోగ్గు ఉత్పత్తి 10శాతానికి పెరిగింది. క్రితం ఏడాది ఇదే నెలలో 2.5శాతంగా ఉంది.
మీ స్నేహితులకు రికమెండ్ చెయ్యండి